Z A P I S N I K
9. sjednice Vijeća Mjesnog odbora Markuševec održane 16. veljače 2026. 
Zagreb, Trg svetog Šimuna 5 s početkom u 19,00 sati

Nazočni članovi Vijeća:
Antonia Antolović, Josip Kobasić, Brankica Habijanec, Matej Završki, Antonio Grivić, Mario Jurin i Snježana Punjek.

Predsjedava: Antonia Antolović, predsjednica Vijeća

Zapisnik vodi: Antonia Antolović, predsjednica Vijeća

Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Predsjednica Vijeća daje zapisnik 8. sjednice na verifikaciju.
Vijeće prihvaća tekst Zapisnika 8. sjednice Vijeća, bez izmjena.

Na prijedlog predsjednice Vijeće jednoglasno utvrđuje:


DNEVNI  RED

	1. 
	Izvješće Mandatnog povjerenstva o mirovanju mandata člana vijeća i početku obnašanja dužnosti zamjenika člana vijeća

	2. 
	Zaključak o mirovanju mandata člana vijeća i početku obnašanja dužnosti zamjenice člana vijeća - donošenje zaključka

	3. 
	Zaključak o usvajanju Asfalterskog programa za 2026. godinu Vijeća Mjesnog odbora Markuševec - donošenje zaključka

	4. 
	Zaključak o izgradnji kanalizacije, Vincekov breg 36B - donošenje zaključka

	5. 
	Pitanja, prijedlozi i obavijesti




Ad1. Izvješće Mandatnog povjerenstva o mirovanju mandata člana vijeća i početku obnašanja dužnosti zamjenika člana vijeća

Uvodno obrazloženje iznosi Predsjednik mandatnog povjerenstva g. Josip Kobasić.

U raspravi sudjeluju: Antonia Antolović, Josip Kobasić, Brankica Habijanec, Matej Završki, Antonio Grivić, Mario Jurin i Snježana Punjek, 

Vijeće jednoglasno prihvaća

Izvješće  Mandatnog povjerenstva o mirovanju mandata člana vijeća i početku obnašanja dužnosti zamjenika člana vijeća

(Izvješće se prilaže ovom zapisniku i njegov je sastavni dio.)


Ad2. Zaključak o mirovanju mandata člana vijeća i početku obnašanja dužnosti zamjenice člana vijeća - donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Matej Završki, Antonio Grivić, Mario Jurin i Snježana Punjek, 

Vijeće jednoglasno donosi

Zaključak  o mirovanju mandata člana vijeća i početku obnašanja dužnosti zamjenice člana vijeća.

(Zaključak se prilaže ovom zapisniku i njegov je sastavni dio.)


Ad3. Zaključak o usvajanju Asfalterskog programa za 2026. godinu Vijeća Mjesnog odbora Markuševec - donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Matej Završki, Antonio Grivić, Mario Jurin i Snježana Punjek, 

Vijeće jednoglasno donosi

Zaključak  o usvajanju Asfalterskog programa za 2026. godinu Vijeća Mjesnog odbora Markuševec.

(Zaključak se prilaže ovom zapisniku i njegov je sastavni dio.)


Ad4. Zaključak o izgradnji kanalizacije, Vincekov breg 36B - donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Matej Završki, Antonio Grivić, Mario Jurin i Snježana Punjek, 

Vijeće jednoglasno donosi

Zaključak  o izgradnji kanalizacije, Vincekov breg 36B - donošenje zaključka

(Zaključak se prilaže ovom zapisniku i njegov je sastavni dio.)






Ad5. Pitanja, prijedlozi i obavijesti

Predsjednica Vijeća izvijestila je nazočne članove Vijeća o aktivnostima i zaprimljenim dopisima u razdoblju od prethodne do ove sjednice:

1. Izljevno mjesto – Gradečak lijevi
Vijeće je zaprimilo upit nadležnih gradskih službi vezano uz izljevno mjesto (javnu česmu) u ulici Gradečak lijevi, a koje nije evidentirano u službenoj evidenciji javnih zdenaca. Utvrđeno je kako je prilikom očevida saniran puknuti ventil, te je zatražena informacija postoji li potreba za daljnjim zadržavanjem predmetnog izljevnog mjesta.
O navedenom je provedena komunikacija s predstavnicima Gradskog ureda i nadležnim službama, kao i razgovor s dijelom stanovnika ulice. Stanovnici navode kako se radi o vrlo starom izljevnom mjestu koje se koristilo prije izgradnje javne vodoopskrbe, a danas se koristi rjeđe te je zapušteno. Vijeće Mjesnog odbora Markuševec, kao i vijećnici Gradske četvrti Podsljeme, zauzeli su stav da se izljevno mjesto za sada ne uklanja već mole da se uredi.

2. Ulegnuće kolnika i prijedlog postavljanja uspornika
Zaprimljena je prijava građanina Z. P. vezano uz ponovno ulegnuće kolnika u ulici Štefanovec nakon izvedbe priključaka vode i kanalizacije, uz napomenu da prilikom prolaska težih vozila dolazi do podrhtavanja objekta. U istom dopisu postavljen je i upit o mogućnosti postavljanja uspornika prometa.
Prijava je proslijeđena nadležnim gradskim službama na postupanje, dok će se o prijedlogu postavljanja uspornika raspraviti na jednoj od narednih sjednica Vijeća.

3. Dvorana Hrvatskog doma Markuševec
Predsjednica je zatražila službenu informaciju o statusu obnovljene dvorane Hrvatskog doma Markuševec, budući da Mjesni odbor nije bio službeno obaviješten o završetku radova, primopredaji prostora niti početku korištenja.
Prema zaprimljenom očitovanju nadležnog odjela, dana 16. siječnja 2026. godine izvršen je pregled radova te je utvrđeno da su isti izvedeni sukladno ugovoru i pravilima struke. Jamstveni rok iznosi 60 mjeseci, dok za ugrađenu opremu vrijede jamstveni rokovi proizvođača. U tijeku je sklapanje aneksa ugovora za ozvučenje dvorane, nakon čega će se pristupiti izvedbi.
Dvorana se, sukladno dostavljenoj informaciji, može koristiti, a korisnici će o načinu i uvjetima korištenja biti dodatno obaviješteni.

4. Zaprimljen komisijski zapisnik
Vijeće je zaprimilo komisijski zapisnik o obavljenom očevidu u predmetu procjene troškova privremene regulacije prometa radi izvedbe kanalizacijskog i vodovodnog priključka. Zapisnik se prima na znanje.

5. Oštećenje kolnika – Ulica Borovina (kod k.br. 52)
Zaprimljena su dva  je zahtjeva građanina L. D., kao i istovjetna prijava građanke D. K., vezano uz ozbiljno oštećenje kolnika u Ulici Borovina kod kućnog broja 52, nastalo uslijed učestalog prometa teških teretnih vozila povezanih s obližnjim radovima.
Navodi se kako je došlo do značajnog ulegnuća i raspucavanja kolnika uz rub ceste, što predstavlja sigurnosni rizik za pješake i vozila te potencijalnu opasnost za okolnu infrastrukturu.
Predmetna prijava razmotrena je na sjednici Vijeća te je proslijeđena nadležnim gradskim službama uz zahtjev za žurni izlazak na teren i poduzimanje odgovarajućih mjera. Po zaprimanju očitovanja nadležnih službi, podnositelji zahtjeva bit će obaviješteni.

6. Sastanak - Obavijest o sastanku sa Sektorom za promet

Predsjednica Vijeća izvijestila je nazočne kako je dana 4. veljače 2026. godine prisustvovala sastanku u prostorijama Gradske četvrti Podsljeme sa predstavnicima Sektora za promet i Odsjeka za tehničku regulaciju i sigurnost prometa, a vezano uz prometnu problematiku na području Mjesnog odbora Markuševec.
Na sastanku su iznesene i razmotrene najkritičnije prometne točke na području mjesnog odbora, te je dogovoren terenski obilazak istih lokacija s nadležnim službama.
Kao prioritetne lokacije i teme istaknute su:
1. dionica Klinovec – Markuševečka cesta – Kamenarski breg (preglednost, sigurnost i regulacija prometa, osiguravanje pjesackog prijelaza),
1. ulica Vida Ročića - izlaz iz ulica Meducin i Mark Dubrava (problematika uključivanja u promet – postavljanje ogledala + mogućnost izvedbe pješačkih prijelaza kod autobusne stanice
1. upit o realizaciji planiranog kružnog toka na području Sv. Šimuna,
1. potreba postavljanja prometnih ogledala na nepreglednim raskrižjima,
1. postavljanje prometne signalizacije za jednosmjernu cestu u Ulici Vumelje,
1. prijedlog dodatnog pješačkog prijelaza u centru Markuševca, kod groblja,
1. ostala pitanja vezana uz sigurnost pješaka i smirivanje prometa.

Predsjednica je naglasila kako je cilj zajedničkim obilaskom terena utvrditi prioritete i mogućnosti realizacije pojedinih zahvata sukladno prometno-tehničkim uvjetima i planovima nadležnih službi.


Sjednica je završila u 20,00 sati.



KLASA: 024-08/26-003/262
URBROJ: 251-13-11-4/009-26-4
Zagreb, 16. veljače 2026.

Zapisnik uredila:
Mirela Gašpert Bertić

Predsjednica
Vijeća Mjesnog odbora Markuševec

ANTONIA ANTOLOVIĆ


Na temelju  članka 12. stavka 1 točka 6. Poslovnika o radu Vijeća Mjesnog odbora Markuševec, Mandatno povjerenstvo Vijeća Mjesnog odbora Markuševec, na 9. sjednici, 16. veljače 2026., utvrđuje i podnosi


I Z V J E Š Ć E
o stavljanju mandata u mirovanje članu Vijeća Mjesnog odbora Markuševec 
i početku obnašanja dužnosti zamjenika člana Vijeća


I.

	A)  Mandatno povjerenstvo utvrđuje da je član Vijeća Mjesnog odbora Markuševec, NIKOLA GARIĆ, stavio mandat u mirovanje sa danom 26. siječnja 2026. 


	B) Sukladno članku 14. stavak 3. Odluke, člana vijeća izabranog na kandidacijskoj listi dviju ili više političkih stranaka zamjenjuje neizabrani kandidat s iste liste s koje je izabran i član kojem je mandat prestao ili miruje, a određuju ga političke stranke sukladno sporazumu, odnosno ako sporazum nije zaključen, određuju ga dogovorno, a ako ne postignu dogovor, zamjenjuje ga prvi sljedeći neizabrani kandidat s liste.
Predlagatelji liste odredili su za zamjenika člana s kandidacijske liste MARIJA SELAK RASPUDIĆ - NEZAVISNA LISTA – SNJEŽANA PUNJEK
 
II.

	Mandatno povjerenstvo predlaže Vijeću da prihvati ovo Izvješće i verificira mandat zamjeniku člana vijeća

SNJEŽANA PUNJEK	    	MARIJA SELAK RASPUDIĆ - NEZAVISNA LISTA
  



KLASA: 024-08/26-003/262
URBROJ: 251-13-11-4/009-26-5
Zagreb, 16. veljače 2026.

 PREDSJEDNIK                                                                                       MANDATNOG  POVJERENSTVA

                        Josip Kobasić									


Na temelju članka 7. stavka 2. Poslovnika o radu Vijeća Mjesnog odbora Markuševec (Službeni glasnik Grada Zagreba 35/22), Vijeće Mjesnog odbora Markuševec, na 9. sjednici, 
održanoj 16. veljače 2026., donijelo je




ZAKLJUČAK
o mirovanju mandata člana Vijeća Mjesnog odbora Markuševec
i početku obnašanja dužnosti zamjenika člana Vijeća




1. Prima se na znanje Izvješće Mandatnog povjerenstva o mirovanju mandata članu Vijeća Mjesnog odbora Markuševec i početku obnašanja dužnosti zamjenice člana Vijeća.

2. Dana 26. siječnja 2026. počinje mirovanje mandata iz osobnih razloga članu Vijeća Mjesnog odbora Markuševec Nikoli Gariću.  

3. Dana 16. veljače 2026., Snježana Punjek započinje s obnašanjem dužnosti zamjenika člana Vijeća.

4. Ovaj će zaključak biti objavljen na oglasnoj ploči u sjedištu Mjesnog odbora Markuševec.




KLASA: 024-08/26-003/262
URBROJ: 251-13-11-4/009-26-6
Zagreb, 16. veljače 2026.


PREDSJEDNICA VIJEĆA 
MJESNOG ODBORA MARKUŠEVEC

Antonia Antolović
			                    	




Na temelju članka 99.stavka 1. točke 2. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22), Vijeće Mjesnog odbora Markuševec na 9. sjednici, 16, veljače 2026. donijelo je



ZAKLJUČAK

o  asfalterskom programu Plana malih komunalnih akcija Vijeća mjesnog odbora
Markuševec za 2026.



	1.
	Vijeće je raspravljalo o asfalterskom programu Plana malih komunalnih akcija Vijeća mjesnog odbora Markuševec.



2.	Vijeće Mjesnog odbora Markuševec u Planu malih komunalnih akcija za 2026. ima 129.000,00 eura

3.         Vijeće predlaže uređenje ulice Sitari, Brežovanka, Budanjščak, Šelendići, Bačunski krč, Markuševečka Dubrava – II etapa, Vuljarov breg, Štefanovec od kbr. 53 za asfalterski program.
	




KLASA: 024-08/26-003/262
URBROJ: 251-13-11-4/009-26-7
Zagreb, 16. veljače 2026.
  



                                                                                                 Predsjednica
Vijeća Mjesnog odbora Markuševec

ANTONIA ANTOLOVIĆ









Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Markuševec,  na 9. sjednici, 16. veljače 2026., donijelo je
	
 


Z A K LJ U Č A K
o izgradnji kanalizacije, Vincekov breg 36B


1. Vijeće je raspravljalo o zahtjevu građanke za produljenje postojećeg odvodnog kanala u duljini od 34 m u ulici Vincekov breg, radi mogućnosti priključenja nekretnine na adresi Vincekov breg 36B na sustav javne odvodnje. U zahtjevu se predlaže da se produžetak izvede na k.č.br. 11722 k.o. Markuševec.

2. Vijeće je suglasno s realizacijom predmetnog zahvata te prihvaća financiranje izgradnje produženja kanalizacijskog voda u duljini od 34 m za potrebe priključenja nekretnine na adresi Vincekov breg 36B, ukoliko se prethodno utvrdi da je k.č.br 11722 k.o. Markuševec, javni put u vlasništvu Grada Zagreba te da su imovinsko-pravni odnosi uredni.

3. Ovaj zaključak dostaviti će se Gradskom uredu za mjesnu samoupravu, promet, komunalne poslove, civilnu zaštitu i sigurnost i Vijeću Gradske četvrti Podsljeme.


KLASA: 024-08/26-003/262
URBROJ: 251-13-11-4/010-26-8
Zagreb, 16. veljače 2026. 
				

                
                         PREDSJEDNICA VIJEĆA
 							MJESNOG ODBORA MARKUŠEVEC

                   Antonia Antolović 
						   
								                                    	

